Pedro Delgado

Pedro Delgado Robledo, ezagunagoa Perico Delgado izenez, (Segovia, Espainia, 1960ko apirilaren 15a - ) txirrindulari ohia eta telebista esataria da.

Kirol ibilbidea
1988. urtean Frantziako Tourraren garailea izan zen. Espainiako Vuelta birritan irabazi zuen (1985 eta 1989). Gaur egun TVE espainiar telebistarentzako lan egiten du, kirol esatari.

José Miguel Echávarri eta Eusebio Unzué entrenatzaileen esanetara prestatu zen eliteko txirrindulari gisa. Espainiako txirrindularitzaren loraldiaren aitzindaria izan zen. 1985ean lortu zuen lehen garaipen handia, Espainiako Itzulia irabazi zuenean. Handik lau urtera, 1989an, berriro irabazi zuen, baina nazioarteko ospea Frantziako Tourrak eman zion. 1983an hartu zuen parte lehen aldiz Frantziako Itzuli batean, eta maldan gora, eskalatzaile aparta izateagatik, eta maldan behera, abiada handian jaisteko erakutsi zuen ausardiagatik, nabarmendu zen. Lehen Itzuli hartan bigarren lekua lortu zuen sailkapen nagusian. 1984an, sailkapen nagusian bosgarren zela, bertan behera utzi behar izan zuen lasterketa, maldan behera zihoala erori eta lepauztaia hautsi ondoren. 1986an ere bertan behera utzi zuen proba ama hil zitzaiola jakin zuenean. 1987an sekulako borroka izan zen bera eta Stephen Rocheren artean; azkenean, Rochek irabazi zuen proba, 40 segundoko aldeagatik. Hurrengo urtean, baina, berak irabazi zuen proba eta zazpi minutu baino gehiago kendu zizkion bigarrenari, Stephen Rooks holandarrari. 1989an gauza bitxia gertatu zen: galdu egin zen eta berandu iritsi zen aurreneko etapako irteerara, Luxenburgon. Hala, denbora asko galduta eta azken lekuan hasita defendatu behar izan zuen aurreko urteko garaipena. Hala eta guztiz ere, azkenean, hirugarren geratu zen, Greg LeMond eta Laurent Fignonen atzetik. Txirrindularitza profesionala utzi zuenean irrati eta telebistako esatari gisa hasi zen lanean.

 Palmaresa 

 Emaitzak lasterketa nagusietan
Itzuli Handiak eta Munduko txapelketak

Itzuli Handia198219831984198519861987198819891990199119921993199420px|link=General classification in the Giro d'Italia|alt=Pink jersey Italiako Giroa——————7.——15.———20px|link=General classification in the Frantziako Tour|alt=Yellow jersey Frantziako Tourra—15.UT6.UT2.1.3.4.9.6.9.—20px|link=General classification in the Espainiako Vuelta|alt=Red jersey Espainiako Vuelta29.15.4.1.10.4.—1.2.—3.6.3.20px Munduko Txapelketa ———25.51.—60.20.20.35.30.——
 Beste Itzuliak 
 Itzulia19821983 1984  1985  1986  1987  1988  1989  1990  1991  1992  1993  1994 Paris-Niza77.— — — —16. 66. 13. 63.——41.—Kataluniako Volta—5.— 9.7.7. —2. 3. 2. 10. 15.3.Euskal Herriko Itzulia—11.9.5.12.11.6.——23.25.——Suitzako Itzulia18.———6.40.———————

+Legenda—Ez zuen parte hartuDSKDeskalifikatuaUTUtzi

 Erreferentziak 

Kanpo estekak


Kategoria:Txirrindulari ohiak
Kategoria:Frantziako Tourraren irabazleak
Kategoria:Espainiako txirrindulariak
Kategoria:Espainiako Vueltaren irabazleak
Kategoria:Segoviarrak